Луд на шарено се радва :: Джамия до Ground Zero?
Прочетен: 10711 Коментари: 33	Гласове:
Преди малко слушах Дойче веле и попаднах на резюме върху дебата между демократите и републиканците в Ню Йорк относно проекта да се издигне джамия недалеч от Ground Zero. Знаете ли какво е това? Това е мястото, където допреди девет години се издигаше Световният търговски център с Кулите-близнаци.
Спомняте си какво стана с кулите, нали? Бяха срутени от врязващи се в тях пътнически самолети. Кулите и самолетите бяха пълни с цивилни лица, които бяха пожертвани в името на Аллах, Всемилостивия, Милосърдния, Господаря на световете. Алиф. Лам. Мим...
Сега, девет години по-късно, когато в Европа все по-истеричните ислямски имигранти си позволяват да размахват из нашите столици плакати с надписи: "Боже, благослови Хитлер", "Свободата на словото да върви в Ада"; когато в Судан ислямските скотовъдци буквално отвличат и поробват християнски земеделци; когато британската полиция заявява, че в Обединеното кралство съществува професията "убиец на честта" - тоест човек, наеман, за да убие момиче, преспало с приятеля си без брак; та в това наше сега демократите в Ню Йорк си позволяват да говорят колко некоректно е да се хули строежът на джамия край Ground Zero.
Съществува едно средновековно поверие, според което трупът на убития започва да кърви отново, когато убиецът му е наблизо. Интересно - дали от Ground Zero няма да блъвне море от кръвта на невинните, когато минаретата се врежат в студеното северно небе на Ню Йорк? Вместо кули-близнаци край онова място скоро вероятно ще има "викала", от които мюезинът (на запис, разбира се) ще призовава правоверните на молитва - в името на Аллах, Всемилостивия, Даряващия препитание... Молитва за кого? За убитите пътници и служители? За загиналите пожарникари? За осакатения силует на Голямата ябълка? Или за душите на убийците, насочили самолетите към града?
Не съм привърженик на Сара Пейлин, но още по-малко - на "демократичния" bullshit, който ислямо-левичарите бълват във френетична последователност. Не съм ислямофоб, защото живея в страна, където мюсюлманите, слава Богу, са нормални хора, а не озлобени престъпници. Но ненавиждам кича, а издигането на подобен месджид би било кич на N-та степен. Престъпление спрямо паметта на загиналите, обида към простия здрав разум, още един пирон в празните ковчези на тия, чиито тела не са могли да бъдат събрани.
Защо не християнска църква? Защо не супермаркет, синагога, мол, телевизионна кула, детска площадка, хиндуистка пагода? Защо джамия?
Някога, когато успешните войски на джихада за първи път превземат Йерусалим, патриархът на града кани халифа-победител в храма на Гроба Господен. Халифът, както изглежда, разумен човек, отказва с мотива, че това би послужило като повод наследниците му да прогонят християните от църквата. По-късно, когато Саладин кара кръстоносците да капитулират, им позволява да се изтеглят без да им навреди с нищо. Нито Омаядът, нито Аюбидът са си позволили да разбиват самолети в кули. И не са построили джамии на места, свещени за християните или свързани с голяма християнска скръб.
Ground Zero е нещо като Голгота на западното полукълбо. Ние тук си имаме Йерусалим (а в частност българите - и Батак). Американците имат Ground Zero. Срамно е такива места да се оскверняват. Срамно е да се разнася пронизителният вой на мюезина там, където муджахидините извършиха зверството си. Каква би била следващата стъпка? Бунище на военните гробища в Нормандия? Мемориал на Адолф Хитлер в Аушвиц? Защо не паметна плоча в чест на Опенхаймер и Труман в Хирошима или статуя на немския войник в Сталинград?
В случая демократите са хилядократно по-отговорни от ислямската общност в Щатите. Подобно действие само ще увеличи напрежението в града и страната и няма да се учудя, ако нюйоркчани осквернят джамията - както тя би осквернила мястото на тяхната скръб.
Тагове: zero, Ground, Джамия,
Митинги "за" и "против" проекта за джамия в Ню Йорк
За съвременния Запад ислямът е чудовище
Обама е мюсюлманин
Weird Al - Christmas At Ground Zero
Pope Benedict XVI Visit To Ground Zero (...
Поругали Джумая джамия по време на петъч...
Лицето на съвременния ислям, новата корица на "TIME" и проислямското левичарство
1. kapito - е не
Глишев, добре ли чу? Сигурен ли си?
2. mglishev - Не, ама да...
Идеално го чух.
3. анонимен - Jelev
Дори и да се окаже истина, ти вярваш ли на пропагандата за Бен Ладен и атентата му срещу WTC? Дори вече и децата в щатите не го вярват...
4. mglishev - Да,
децата бързо забравят.
5. анонимен - Анонимен
А защо изобщо трябва нещо да се строи? Не мисля, че МОЛ е добра идея. Виж, детска площадка, да. Или просто да се озелени и да се посадят дървета - 2000 броя, ако има място, естествено, за всеки един загинал.
6. kapito - ега си
04.08.2010 22:53
анонимноста! Затвърдена :)
7. mglishev - Да,
наистина, защо трябва нещо непременно да се строи? Това е добре казано.
Още повече джамия...
8. анонимен - Страх, шок и ужас
07.08.2010 00:23
Какво толкова те впечатлява в тази "новина" ? Да не мислиш, че някой в ЮЕсЕй го ебе какви джамии се издигат в Европа, още по-малко в нашия край на континента ? И насред Белия дом да я издигат ако искат, на мен лично ми е силно през анатомията. Когато видя в блога ти статия за зверствата на американците в близкия изток, тогава може и да се промени положението.
9. mglishev - Марш
07.08.2010 20:31
на всички ислямо-левичари към Ирак да подпомагат на място справедливата борба на иракския и афганския народ срещу нашествениците.
10. kapito - хахахах
А така, Глишев !
11. zelas - Идеята е много добра
17.08.2010 13:41
Идеята е много добра, бих казал. Точно фактът, че изглежда абсурдна я прави такава. Не очаквам манол с предрасъдаците си да разбере.
12. mglishev - Zelas,
18.08.2010 18:50
пише се "предраЗсъдЪци", а не "предрасъдаци". Научи български и заповядай пак да обясняваш коя идея е добра.
13. sparhawk - аз съм с номер 5
най ще славим Твореца, ако го има, ако се опитаме да запазим Творението и садим дръвчета.
14. mglishev - ОК,
и аз предпочитам дървета пред минарета.
Един стар републиканец обаче каза нещо много добро: "Ако бяхме пичове, щяхме да издигнем СТЦ отново".
15. lambo - Бар(д)ак ХЮСЕИН, е един рязан манго
С това си действие, той окончателно смъкна маската, че бил се отказал от исляма, и бил станал християнин. Бивш ислямист няма ...
16. venercheto - според мен идеята е страхотна. п...
според мен идеята е страхотна. показва, че всихцко може да остане в миналото и да се гледа само напред. колко политици разсъждават по тоя начин? колко човешки живота биха били спасени, ако някои в Израел или Палестина мислеше така?
Освен това: никак не са малко хората, които са сигурни, че 9/11 е дело на собственото им правителство. И като погледа човек агрументите им, започва доста да се чуди...дали не са прави.
17. zelas - уроци по правопис
Маноле, да съм те молил да ми даваш уроци по правопис? Не.
Кога ще се научиш на елементарни обноски?
18. pontis - С най-искрено уважение към автора,
it's a very long shot. Има решение на съответните власти, че на това място може да се построи всякаква сграда. Всичко останало е политика.
19. cornflower - светът се е побъркал
"Каква би била следващата стъпка? Бунище на военните гробища в Нормандия? Мемориал на Адолф Хитлер в Аушвиц? Защо не паметна плоча в чест на Опенхаймер и Труман в Хирошима или статуя на немския войник в Сталинград? "
20. darktales - ". . . статуя на немския войник ...
"... статуя на немския войник в Сталинград"
Done. В Росошки до Волгоград има цял мемориал за загиналите немски войници. Все пак това не е съвсем същото, сякаш.
21. blaga48 - i az sam vazmutena. . islqma prev...
24.08.2010 16:53
i az sam vazmutena..islqma prevzema teritorii..a hrietiqnstvoto spi...,edin den 6te berem qdove..izvinqvam se nqmam kireliza.
22. samvoin - Ционистите сте много смешни. Кого ...
Ционистите сте много смешни. Кого може вече да заблудите че 11 септември не беше ваше дело и дело на МОСАД, след последвалите събития в следствие на тази дата?
23. darktales - 22. samvoin
А ти какви доводи имаш, че 11.09. е дело на ционистите?
24. lado - Здравейте. Маноле, не слагам уд...
Здравейте. Маноле, не слагам удивителен, за да не изглежда патетично.
Когато има заплетен казус и отговорът е невъзможен на пръв поглед, то на втори се сещам, че в такива случаи той е или "пари" или "жена". В случая - пари...
Кой ,защо ,колко и т.н. може и да не разберем никога. Но може и да просветне - я какви тайни изскочиха напоследък! Например - съхраняването на US атомни заряди в Япония, което обаче не се разрешава от конституцията й, независимо чии са те. То само това да беше - но Япония пострада именно от тях! Доста добър парадокс, който може да подтикне към съмнения ,че хамериканците сами си бутнаха кулите. И да се видят доводите на поддръжниците на тезата в цял пълнометражен филм, даже два. Един американски, и един италиански - кой знае защо забранени в USA....
Днес в един немски вестник в самолета видях снимка от демонстрация в Ню Йорк против въпросната джамия. Текстът, който държеше един от демонстрантите, казваше всичко, което има да се каже по темата:
"Ще ви дадем да построите джамия на Кота нула, когато вие ни дадете да построим синагога в Мека".
Е, пак идва интересния въпрос "защо точно синагога, наистина ли кулите и земята под тях са били собственост на евреите", но може би просто протестиращият е бил с това вероизповедание. Спокойно може да се замени синагогата с католически, православен, будистки или какъвто и да е друг храм, като се запазят Мека и Кота нула в Ню Йорк.
26. samvoin - А ти какви доводи имаш, че 11. 09. е ...
25.08.2010 03:03
http://video.google.com/videoplay?docid=7866929448192753501#docid=8797525979024486145
За съжаление обаче ги няма с български субтитри.
Но да започнем от най - простото. Колко евреи в този ден отиват на работа и колко еврейски жертви има в руйните?
http://news.ibox.bg/news/id_1161097713
27. samvoin - След това, още един важен довод. ...
25.08.2010 03:05
След това, още един важен довод. Защо бяха ударени точно неудобни само за Израел страни - които просто не признават легитимността му?
Защо точно те само бяха посочени като "Ос на злото" и "крайно недемократични", след това събитие и започнаха серийни изтребителни войни срещу тях?
28. darktales - samvoin
Хубава работа, дал си и линк с изказване на Ахмадинеджад. Той едва ли може да се нарече безпристрастен, според него и Холокост е нямало.
Колко еврейски жертви има в руините - навярно биха могли да се преброят, обаче едва ли е достойно да се разделят жертвите по етнически, расов или религиозен принцип. Но все пак ИМА достатъчно. Списъците на жертвите са достъпни и в тях могат да се видят достатъчно еврейски фамилии, стига човек да иска да потърси.
За ударените страни - Ирак както и да е ( но и войната с него започна не заради връзки с фундаменталистите ), но Афганистан не виждам с какво би могъл да навреди пряко на Израел. Освен че служеше за ресурс и база за терористите, разбира се.
29. mglishev - Връщам се от кратка ваканцийка.
Радвам се, че хората пишат. Чудесно, интересувайте се, ровичкайте.
30. анонимен - 6982
Глишев,обясни ми,моля те,защо трябва да пи пука какво искат да строят в Ню Юрк?
31. mglishev - Трудно ще ми е...
05.09.2010 22:46
... човек ако не иска да гледа по-далеч от двора си, няма как да му се обясни защо.
32. анонимен - http://militero.wordpress.com/
Аз ще съм последния защитник на ислямизма, но нека наричаме нещата с истинските им имена - това не е джамия, е център. И наистина всяка държва може да се възползва от добри връзки с една умерена организация, че да противодейства на по-неумерените. Дали ще се построи този център на 100-200 метра от бившите кули или не - няма значение. Мюсюлманите пак ще имат най-високата раждаемост и ще удвояват броя си за 15-17 години (включвайки и миграцията - 10). Дали ще им се разреши една или други джамия/център....
Трябва и да се разграничават различните течения в Исляма. Европа е твърде либерална за да забрани уахабизма или салафизма, но един ден и това може да стане. Аз бих го подкрепил с две ръце. Но в една Франция има повече НПО от футболни отбори.
33. mglishev - Харесва ми
умерената Ви позиция, но се боя, че по отношение на исляма почти всяка умереност е опасна.
Прав сте за раждаемостта, а колкото до центъра - той, разбира се, е предвиден с молитвен дом - сиреч джамия.
Прочетен: 5884941